Notitia redditionis seu werpitionis qualiter venientes domnus Ado episcopus, Johannes prepositus, Aiminus, Ado et ceteri canonici Sancti Vincentii, proclamaverunt se de Alberto presbitero qui injuste tenebat vineas, terras et pratum, que omnia donaverat per cartam donationis Girberto cuidam, et ipse Girbertus Sancto Vincentio; que sunt site in pago Matisconense, in agro Iggiacense, in villa Lyornaco. Veniens autem predictus Adalbertus ante presentiam supradicti presulis et reliquorum canonicorum, et ante presentiam (domni) Lexranni vicarii, vuerpivit his presentibus: Rodenus primus fuit, Teotbertus, Drogo, Warnetus, Hugo, Leuterius, item Hugo, Warnerius. Et ut certius crederetur, supradictus Leoprannus et Aalbertus presbiter hoc testamentum fieri jusserunt et firmare.